### *Projekts*

**LATVIJAS REPUBLIKAS MINISTRU KABINETS**

2012.gada \_\_\_. \_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_ § )

**Kārtība, kādā pašvaldībām tiek aprēķināta un sadalīta valsts budžeta mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām**

Izdoti saskaņā ar

Dziesmu un deju svētku likuma

7.panta pirmās daļas 7.punktu

1. Noteikumi nosaka kārtību, kādā tiek sadalīta valsts mērķdotācija kolektīvu vadītāju darba samaksai un sociālā nodokļa samaksai (turpmāk – mērķdotācija), kā arī sadalīšanas kritērijus.
2. Pašvaldībām mērķdotāciju piešķir par kolektīviem, kuri:
	1. ir noteikti Dziesmu un deju svētku likumā (kori, tautas deju kolektīvi un pūtēju orķestri) un gatavo kārtējiem Vispārējiem latviešu dziesmu un deju svētkiem noteikto repertuāru (koprepertuāru) vai;
	2. ir noteikti Dziesmu un deju svētku likumā (folkloras kopas, etnogrāfiskie ansambļi, tautas mūzikas grupas, koklētāju ansambļi, amatierteātri un vokālie ansambļi), gatavo kārtējiem Vispārējiem latviešu dziesmu un deju svētkiem noteikto repertuāru un vismaz reizi gadā ir piedalījušies Dziesmu un deju svētku starplaika pasākumos.
3. Mērķdotācijas apmēra aprēķināšanai konkrētai pašvaldībai Kultūrizglītības un nemateriālā mantojuma centrs izmanto kolektīva dibinātāja sniegtos datus elektroniskajā datubāzē „Latvijas digitālā kultūras karte” tīmekļa vietnē [www.kulturaskarte.lv](http://www.kulturaskarte.lv) saskaņā ar Ministru kabineta 2009.gada 22.septembra noteikumiem Nr.1074 „Noteikumi par valsts statistikas apkopošanu kultūras jomā”.
4. Mērķdotācijas apmēru  katrai pašvaldībai Kultūrizglītības un nemateriālā mantojuma centrs aprēķina pēc šādas formulas:

L= B x (G1 x K + G2), kur

L**-** mērķdotācijas apmērs attiecīgajai pašvaldībai;

B**-** bāzes finansējums vienam kolektīvam;

G**1-** kolektīvu skaits attiecīgajā pašvaldībā, kuri ir noteikti Dziesmu un deju svētku likumā (kori, tautas deju kolektīvi un pūtēju orķestri) un gatavo kārtējiem Vispārējiem latviešu dziesmu un deju svētkiem noteikto repertuāru (koprepertuāru);

G2 **-** kolektīvu skaits attiecīgajā pašvaldībā, kuriir noteikti Dziesmu un deju svētku likumā (folkloras kopas, etnogrāfiskie ansambļi, tautas mūzikas grupas, koklētāju ansambļi, amatierteātri un vokālie ansambļi), gatavo kārtējiem Vispārējiem latviešu dziesmu un deju svētkiem noteikto repertuāru un vismaz reizi gadā ir piedalījušies Dziesmu un deju svētku starplaika pasākumos;

K**-** līdzdalības intensitātes koeficients.

1. Bāzes finansējumu vienam kolektīvam Kultūrizglītības un nemateriālā mantojuma centrs aprēķina pēc šādas formulas:

|  |  |  |
| --- | --- | --- |
| B= | F | , kur |
| Σ G1 x K+ Σ G2 |

B**-** bāzes finansējums vienam kolektīvam;

F**-** mērķdotācijas apmērs;

ΣG1**-** kolektīvu, kuri ir noteikti Dziesmu un deju svētku likumā (kori, tautas deju kolektīvi un pūtēju orķestri) un gatavo kārtējiem Vispārējiem latviešu dziesmu un deju svētkiem noteikto repertuāru (koprepertuāru), kopskaits visās pašvaldībās;

ΣG2**-** kolektīvu, kuriir noteikti Dziesmu un deju svētku likumā (folkloras kopas, etnogrāfiskie ansambļi, tautas mūzikas grupas, koklētāju ansambļi, amatierteātri un vokālie ansambļi), gatavo kārtējiem Vispārējiem latviešu dziesmu un deju svētkiem noteikto repertuāru un vismaz reizi gadā ir piedalījušies Dziesmu un deju svētku starplaika pasākumos, kopskaits visās pašvaldībās;

K**-** līdzdalības intensitātes koeficients.

1. Līdzdalības intensitātes koeficientu Kultūrizglītības un nemateriālā mantojuma centrs aprēķina pēc šādas formulas:

|  |  |  |
| --- | --- | --- |
| K= | P1 | , kur |

 P2

K**-** līdzdalības intensitātes koeficients;

P1**-** Kultūrizglītības un nemateriālā mantojuma centra direktora apstiprināts Dziesmu un deju svētku starplaika pasākumu kopskaits gadā, kolektīviem, kuri ir noteikti Dziesmu un deju svētku likumā un gatavo kārtējiem Vispārējiem latviešu dziesmu un deju svētkiem noteikto repertuāru (koprepertuāru);

P2**-** Kultūrizglītības un nemateriālā mantojuma centra direktora apstiprināts Dziesmu un deju svētku starplaika pasākumu kopskaits gadā kolektīviem, kuriir noteikti Dziesmu un deju svētku likumā, gatavo kārtējiem Vispārējiem latviešu dziesmu un deju svētkiem noteikto repertuāru un vismaz reizi gadā ir piedalījušies Dziesmu un deju svētku starplaika pasākumos.

1. Noteikumi piemērojami valsts budžetā un pašvaldību budžetos attiecīgajam gadam apstiprinātā finansējuma ietvaros.
2. Pašvaldība piešķirto mērķdotāciju izlieto atlīdzībai kolektīvu vadītājiem, kuru vadītie kolektīvi atbilst šo noteikumu 2.punktā noteiktajiem kritērijiem.
3. Kultūrizglītības un nemateriālā mantojuma centrs nodrošina mērķdotācijas pārskaitīšanu uz attiecīgo pašvaldību kontiem Valsts kasē reizi ceturksnī.
4. Pašvaldība iesniedz pārskatu saskaņā ar šo noteikumu pielikumu par mērķdotācijas izlietojumu ministriju, centrālo valsts iestāžu un pašvaldību pārskatu informācijas sistēmā līdz nākamā gada 1.februārim.
5. Kultūrizglītības un nemateriālā mantojuma centrs pārbauda un apstiprina ministriju, centrālo valsts iestāžu un pašvaldību pārskatu informācijas sistēmā pašvaldību iesniegto pārskatu par mērķdotācijas izlietojumu.
6. Noteikumi stājas spēkā 2013.gada 1.janvārī.

Ministru prezidents V.Dombrovskis

Kultūras ministre Ž.Jaunzeme – Grende

Vīza: Valsts sekretārs G.Puķītis

20.09.2012.

650

B.Erdmane

Tālr.67228985; Fakss 67227405

baiba.erdmane@km.gov.lv